钦定古今图书集成/明伦汇编/宫闱典/第010卷 > 《国子监上太皇太后贺册皇后表》前人
## 钦定古今图书集成/明伦汇编/宫闱典/第010卷 > 《国子监上太皇太后贺册皇后表》前人

礼行当宁，丕昭文定之祥；尊极重闱，茂衍徽音之嗣。
驩腾禁掖，喜浃寰区。钦惟殿下德备俭慈，功参覆载。
承先朝之付托，克协孙谋；建中壸之表仪，式资《妇顺》。
流辉华于椒屋，增巩固于萝图。臣等忝职上庠，欣逢
盛典。“《二南》正始”，大义本于家人。万寿无疆，介福归于
王母。